text: Minibus rullede rundt på motorvej
  21 oktober 2013 kl. 07.46
  En far og hans fire børn rullede rundt med en minibus efter et sammenstød på motorvejen ved Haderslev. Alle fem slap med lettere kvæstelser.
  Uheldet er sket ved Hammelev-frakørslen ved Vojens. Den 36-årige mand og hans fire børn (fra fire til 11 år) var på vej mod nord.
  Ved Hammelev-frakørslen ramte minibussen en varebil. Det havde regnet kraftigt lige før sammenstøddet, så aqua-planning kan have været årsagen, siger politiet vagtchef.
  
  Rullede rundt
  Minibussen ramte autoværnet og rullede en hel omgang rundt over endte på hjulene.
  - Heldigvis var de alle spændt forsavrligt fast, så de fik kun lettere kvæstelser, siger vagtchef Ivan Gore Jensen til TV SYD.
  Far og alle fire børn blev i ambulancer kørt til sygehuset i Kolding. Faren og et af børnene er indlagt til observation efter det voldsomme uheld.
  Den 36-årige og børnene er fra Vonge ved Give.
  
  Spærret i fem kvarter
  Motorvejen ved Haderslev var spærret totalt i fem kvarter efter uheldet. 
  Det betød, at der hurtigt dannedes en kilometerlang kø af lastbiler.
  Syd- og Sønderjyllands Politi udsendte mange trafikmeldinger efter uheldet. Og de så ud til at være nyttige. Tre kvarter efter uheldet fandt de fleste bilister alternative ruter.
  Men mange kom stadig for sent på arbejde.
  